**EKSKURZIJA VETERANOV OZ LITIJA-ŠMARTNO**

Končno so naši člani dočakali tako željeno ekskurzijo. Zadnja je bila leta 2019.

Letos nas je pot vodila po dolini, kjer je Soča krvava tekla to je po krajih Soške fronte. Zbrali smo se v Spominskem parku v Litiji, kjer smo naredili »gasilsko fotografijo«. Avtobus s 60 udeleženci je krenil proti Gorenjski, ker smo imeli krajši postanek. Nadaljevali smo pot proti Italiji mimo Trbiža, preko prelaza Predel nazaj v Slovenijo do trdnjave Kluže- Po tako dolgi poti se je prilegla lahka malica.

V trdnjavi smo bili lepo sprejeti. V vojake iz prve svetovne vojne oblečeni igralci so odigrali predstavo »drajcen« in nas postregli s čajem. Sledil je voden ogled muzeja v trdnjavi, zatem pa še voden ogled okolice trdnjave z rovi in bunkarjem.

Sledila je vožnja po dolini Soče do Solkana. Pogled od blizu na znameniti kamniti železniški most je bil enkraten. Sledilo je zasluženo kosilo.

Ogledali smi si še Solkanski mizarski muzej, kjer so ročno izdelovali razno pohištvo. V muzeju so razstavljeni unikatni izdelki, ki so krasili tudi pisarne naših visokih politikov.

Na poti domov, kamor smo prišli v večernih urah smo se za kratek čas ustavili na počivališču Lom.

Zanimivosti na celotni poti je pripovedovala g. Darja, udobno in varno nas je vozil Sandi, ekskurzijo pa je vodil Jože, za kar se jim lepo zahvaljujemo.

Že sedaj razmišljam koko izvesti program v naslednjem letu s čimvečjo udeležbo naših članov.

Foto: Vidmar S Tekst: Petje R